b'\n_START_ARTICLE_\nChurchgate\n_START_PARAGRAPH_\nChurchgate er et omr\xc3\xa5de i sentrum av s\xc3\xb8rlige Mumbai i India. I l\xc3\xb8pet av 1700- og fram til midten av 1800-tallet hadde Mumbai en bymur som hadde tre porter, bygd av Det britiske ostindiske kompani for \xc3\xa5 beskytte deres bosetning. En av disse, Church Gate (\xc2\xabKirkeporten\xc2\xbb), hadde navn etter den kristne Sankt Thomas-katedralen (ferdigstilt 1718), lokalisert i det historiske sentrum av Mumbai ved Veer Nariman-gaten. Derfor er hele omr\xc3\xa5det mot vest for kirken kalt for Churchgate selv i dag. Gaten som f\xc3\xb8rte fram til kirken ble f\xc3\xb8rst kalt for Churchgate Street, men ble p\xc3\xa5 1900-tallet omd\xc3\xb8pt til Veer Nariman-gaten. Bymurene ble revet p\xc3\xa5 midten av 1800-tallet som en del av storbyens ekspansjonsprogram._NEWLINE_Churchgate ligger ikke langt fra det store arkitektoniske skulpturparken Flora Fountain, bygd i 1864 og har navn etter den antikke romerske gudinne Flora, som er avbildet som statue omgitt av parkens mange fontener._NEWLINE_Churchgate er ogs\xc3\xa5 en betydelig endepunkt for jernbanen ved den vestlige linjen for Mumbai Suburban Railway.'